Hei, denne artikkelen er over ett år gammel og kan inneholde utdatert informasjon

Her blir han funnet etter 62 timer under havoverflaten Dykkerne skulle hente opp de omkomne etter forliset, men fant i stedet skipets kokk i lys levende live.

(Dagbladet): - Jeg var nede i vannet i totalt mørke og tenkte bare at dette er slutten. Jeg trodde hele tiden at vannet ville fylle opp rommet, men det skjedde aldri, fortalte Harrison Okene (29) til Reuters i sommer etter den utrolige redningsaksjonen.

Okene arbeidet som kokk om bord taubåten Jascon-4 utenfor Nigeria da skipet forliste 26. mai. 62 timer etter forliset kom dykkere fra DCN ned til skipet, som lå kantret i Atlanterhavet, for å hente opp likene etter de 12 om bord.

Det de opplevde er nå nylig offentliggjort i et videoopptak som viser Okene da han forstår at han er reddet. Du kan se det utrolige opptaket fra havbunnen øverst i denne saken.

Hørte kameratene bli spist Okene befant seg på toalettet da skipet forliste og oppholdt seg det første døgnet inne på det lille rommet uten at han turte å åpne døra i frykt for at vannet skulle flomme inn. Til slutt kom han seg imidlertid ut i et tilhørende soverom der han søkte tilflukt. Kun et par flasker cola var det han hadde av drikke.

I stummende mørke og i det iskalde vannet hadde han verken tilgang på ferskvann eller mat. Okene trodde han befant seg på havets bunn, men var i virkeligheten 30 meter under havoverflaten.

Men han var ikke alene.

- Jeg kunne føle på meg at likene etter de andre på båten var nærme, jeg kunne lukte dem. Fikser begynte å komme og spise på de døde kroppene. Jeg kunne høre lyden. Det var skrekkelig.

Banket i skroget På dette tidspunktet visste ikke Okene at oljeselskapet Chevron og skipets eier, West African Ventures, hadde sendt ut et søketeam etter mannskapet, som alle nå trodde var døde.

I videoen øverst i saken kan du høre og se dramaet da Okene endelig ble funnet.

REDDES: Harrison Okene fikk først vann og tid til å komme seg litt, før han fikk hjelp til å få på dykkerutstyr og ble tatt med opp til overflaten. Vis mer

- Jeg hørte lyden av en hammer som banket i skroget. Bang, bang, bang. Jeg svømte ned og fant en vanndispenser som jeg hamret inn i siden på skroget for å svare, i håp om at de kunne høre meg.

Det var totalt 12 mennesker om bord Jascon-4. I tillegg til Okene klarte dykkerne fra DCN å få opp likene etter ti av dem, mens en aldri ble funnet.

